I en jødisk ghetto i det tysk-okkuperte Polen blir en mann ved navn Jakob oppdaget gatelangs etter portforbud. Han får beskjed om å rapportere til et tysk militær-kontor hvor han ser at den ansvarlige offiseren er stupfull. En radio står på, og Jakob overhører en melding om den sovjetiske hærens fremskritt. Etter hvert smyger Jakob seg ut, og går hjem. Senere forteller han vennene sine at russerne ikke er veldig langt unna. Ingen tror på at han gikk til nazist-kontoret og kom ut derfra i live, så Jakob finner på en løgn, og påstår at han eier en radio - en forbrytelse som kan straffes med død.